b'\n_START_ARTICLE_\nK\xc3\xa4rrynpy\xc3\xb6r\xc3\xa4 (akrobatia)\n_START_PARAGRAPH_\nK\xc3\xa4rrynpy\xc3\xb6r\xc3\xa4 on sivuttainen liike maassa. K\xc3\xa4rrynpy\xc3\xb6r\xc3\xa4 kuuluu yleens\xc3\xa4 akrobatiaan tai voimisteluun.\n_START_SECTION_\nK\xc3\xa4rrynpy\xc3\xb6r\xc3\xa4n tekeminen\n_START_PARAGRAPH_\nK\xc3\xa4rrynpy\xc3\xb6r\xc3\xa4 aloitetaan lungesta: toinen jalka edess\xc3\xa4, polvi hieman koukussa, toinen takana, k\xc3\xa4si ylh\xc3\xa4\xc3\xa4ll\xc3\xa4 korvien vieress\xc3\xa4. _NEWLINE_Ensin kurotetaan eteen oikealla k\xc3\xa4dell\xc3\xa4, \xe2\x80\x9dpotkaisten\xe2\x80\x9d samalle vasemman jalan yl\xc3\xb6s. Vasemman k\xc3\xa4den pit\xc3\xa4isi seurata mukana ja kun vasen k\xc3\xa4si osuu maahan, oikean jalan pit\xc3\xa4isi olla jo irti maasta. K\xc3\xa4rrynpy\xc3\xb6r\xc3\xa4n aikana pit\xc3\xa4isi k\xc3\xa4yd\xc3\xa4 k\xc3\xa4siseisonnassa jalat haarassa. Vasen jalka tulee ensimm\xc3\xa4isen\xc3\xa4 maahan, oikean seuratessa per\xc3\xa4ss\xc3\xa4.Oikea jalka sijoitetaan  vasemman jalan taakse, jolloin k\xc3\xa4rrynpy\xc3\xb6r\xc3\xa4 p\xc3\xa4\xc3\xa4ttyy taas lungeen. K\xc3\xa4det seuraavat jalkoja yl\xc3\xb6s luontevasti, k\xc3\xa4det voidaan p\xc3\xa4\xc3\xa4tt\xc3\xa4\xc3\xa4 joko yl\xc3\xb6s tai alas.\n_START_SECTION_\nYleisimm\xc3\xa4t ep\xc3\xa4onnistumiset\n_START_PARAGRAPH_\nK\xc3\xa4rrynpy\xc3\xb6r\xc3\xa4n juju on rytmiss\xc3\xa4. Usein k\xc3\xa4rrynpy\xc3\xb6r\xc3\xa4 ep\xc3\xa4onnistuu juuri rytmin puuttumisen vuoksi. K\xc3\xa4rrynpy\xc3\xb6r\xc3\xa4n tekemiseen liittyy lasku \xe2\x80\x9dk\xc3\xa4si, k\xc3\xa4si, jalka, jalka\xe2\x80\x9d \xe2\x80\x93lasku, mik\xc3\xa4 saattaa helpottaa paljon k\xc3\xa4rrynpy\xc3\xb6r\xc3\xa4n oppimista. Toinen ongelma voi olla k\xc3\xa4siseisonta-vaiheen oikea asento. Aloittelija koukkaa helposti jalat ja lantion niin, ett\xc3\xa4 jalat ja vartalo eiv\xc3\xa4t mene k\xc3\xa4sien p\xc3\xa4\xc3\xa4lle. T\xc3\xa4t\xc3\xa4 voidaan korjata avustuksella. Avustaja voi korjata nimenomaan jalkojen asentoa. My\xc3\xb6s pys\xc3\xa4ytt\xc3\xa4minen k\xc3\xa4siseisonta-vaiheeseen voi auttaa, jolloin avustaja voi suoristaa lantion ja jalat. K\xc3\xa4rrynpy\xc3\xb6r\xc3\xa4\xc3\xa4n on hyv\xc3\xa4 venytell\xc3\xa4 kylkilihaksia.'